تورکیه دانیمارکانین پایتاختی کپنهاگ-دا قرانی کریمه قارشی تکرارلانان آلچاق هوجوم‌لاری سرت شکیلده پیسله‌ییب.
خاریجی ایشلر ناظیرلیگی دانیمارکادا قرانی-کریمه قارشی تکرارلانان هوجوم‌لارلا باغلی بیانات یایدی.
بیاناتدا دئییلیر:
بو گون کپنهاگ-دا مقدس کیتابیمیز قرانی-کریمه قارشی تکرارلانان آلچاق هوجوم‌لاری ان سرت شکیلده پیسلییریک. دانیمارکا حاکمیتی اولوسلار آراسی عهده لیک لری چرچیوه‌سینده حرکت ائتمه‌لی و ایسلام دینینه و میلیاردلارلا مسلمانا قارشی نیفرت آلوولان‌دیران بو چیرکین عمل‌لرین قارشی‌سینی آلماق اوچون لازیمی تدبیرلر گؤرمه‌لیدیر.
دیانت ایشلری ایداره‌سی‌نین رهبری علی ارباش دا رسمی اینترنت صحیفه‌سینده ائتدیگی پای‌لاشیمدا بو ایفاده‌لره یئر وئریب:
"بو آلچاق هوجومون سببکارلارینی و سوسیال باریشی هدفله‌ین بو جور حرکت‌لره سس‌سیز قالان دانیمارکا حاکمیتینی گؤستردیک‌لری بو مؤضعه گؤره شدتله قیناییرام.
